Radiohead

**Radiohead** — ангельскі музычны квінтэт з гораду Оксфард.

Фанаты, крытыкі й сябры-музыкі лічаць іх аднымі з найболей адважных і таленавітых груп свайго часу, хоць і нельга сказаць аб павальнай папулярнасьці *Radiohead*. Увогуле жа, музыка *Radiohead* некалькі складаней, чым у іншых шырока вядомых музыкаў, яна аб’яднала ў сабе ўплывы са шматлікіх жанраў і эпох, але гурт адносяць больш да панку й пост-панку, чым да прагрэсіўнага року. Першы кантракт на выданьне альбому гурт заключыў зь фірмай Parlophone у 1991 г. За альбом In Rainbows гурт атрымаў узнагароду Грэмі.

## Склад гурту

### Музыкі
Том Ёрк (нар. 7 кастрычніка 1968) і Джоні Грынвуд (нар. 5 лістапада 1971) у найбольшай ступені адказныя за напісаньне тэкстаў, да якіх Джоні піша музыку. Астатняя частка групы таксама прымае актыўны ўдзел як у стварэньні песень, так і ў любой іншай творчай актыўнасьці. Джоні Грынвуд зьяўляецца адным з самых таленавітых мульты-інструмэнталістаў, ён можа граць на ўсіх відах прыладаў, уключаючы *Ondes Martenot* і іншых. Эд О'Браен (нар. 15 красавіка 1968), акрамя гульні на гітары ў апошніх альбомах, яшчэ й таленавіты бубнач.

У апошнія гады чальцы гурту бяруць на сябе ўсё меней выразна акрэсьленыя ролі. Напрыклад, басіст Колін Грынвуд стварыў вялікую частку *Dollars & Cents* з альбома *[[Amnesiac]]*, прайграваючы струнныя сэмплы з працаў Эліс Колтрэйн на бас-гітары, натхніўшы Джоні на яго наступныя кампазыцыі. А Ёрк, які звычайна грае на вядучай гітары, у *The National Anthem* перайшоў на бас-гітару, прыладу, на якой звычайна грае Колін Грынвуд (нар. 26 чэрвеня 1969).

Бубнач Філ Сэлуэй нарадзіўся 23 мая 1967 г. 

### Сябры-мастакі
Прадусар Найджэл Годрыч працаваў з групай з часу запісу *The Bends*, дапамагаючы Джону Лецкі. Ён моцна паўплываў на іх гучаньне й яго часта звалі шостым чальцом групы. Як бы там ні было, запісаўшы 5 *LP* і мноства *EP*, у стварэньні альбома In Rainbows 2007 году Годрыч ня ўдзельнічаў. Мастак Стэнлі Донвуд сумесна зь Ёркам працуюць над стварэньнем ілюстрацыйнага матэрыялу для альбомаў групы з часу выпуску *My Iron Lung* *EP*. У працах з Донвудам Ёрк звычайна ўжывае мянушкі *Tchock*, *Tchocky* або *Dr.Tchock*. Гэтыя двое таксама стварылі афіцыйны вэбсайт групы — [radiohead.com], які стала мяняецца й наогул лічыцца яшчэ адным своеасаблівым творам мастацтва.

## Вонкавы ўплыў на музыку

Раньні ўплыў на Radiohead аказалі такія групы, як The Beatles, Джэф Баклі, Pink Floyd, The Smiths, Элвіс Кастэла, Joy Division, Pixies, Talking Heads, Roxy Music, R.E.M., the Jam і іншыя. У ліку позьніх — джаз музыкі Чарлз Мінгус, Майлз Дэвіс, Орнэт Колмэн і піянэры краўт-року Kraftwerk, Neu! і Can. Такія музыкі зь сьвету электроннай музыкі, як Aphex Twin, Squarepusher, і Autechre моцна паўплывалі на альбомы *[[Kid A]]* і *[[Amnesiac]]*. Працы польскага кампазытара Крэстофа Пендэрэцкага натхнілі Radiohead на некалькі струнных кампазыцыяў накшталт «How to Disappear Completely», але яшчэ большы ўплыў аказаў францускі кампазытар Аліўе Мэсьен, які стаў кумірам Джоні Грынвуда (менавіта Мэсьен занадзіў Грынвуда да *Ondes Martenot*) і чыя творчасьць падабаецца ўсім астатнім чальцам групы. Radiohead таксама зьяўляюцца фанатамі рэгі даб рэгі й соўл (для Коліна гэта *[[Booker T & the MGs]]*), вялікія фанаты Outkast. Артысты, якія адкрывалі іх канцэрты, гэта Sigur Ros, Supergrass, Spiritualized, Sparklehorse, Stephen Malkmus (of Pavement), Low, Clinic, Four Tet, the Beta Band і іншыя.

Два ўдзельніка групы ўжо пасьпелі выпусьціць сольныя працы: гэта саўндтрэк да фільму «Bodysong», які напісаў Джоні Грынвуд, і зусім нядаўна зьявіўся *[[The Eraser]]* Тома Ёрка.

## Дыскаграфія
* *[[Pablo Honey]]* (1993)
* *[[The Bends]]* (1995)
* *[[OK Computer]]* (1997)
* *[[Kid A]]* (2000)
* *[[Amnesiac]]* (2001)
* *[[Hail to the Thief]]* (2003)
* *[[In Rainbows]]* (2007)
* *[[The King of Limbs]]* (2011)

## Вонкавыя спасылкі

* Афіцыйная старонка гурта

Катэгорыя:Брытанскія музычныя гурты
Катэгорыя:Зьявіліся ў 1985 годзе
Катэгорыя:Музычныя гурты, якія зьявіліся ў 1985 годзе
Катэгорыя:Ляўрэаты прэміі «Грэмі»